
Okresný súd Spišská Nová Ves 4P/12/2026 7626200288 28. 05. 2026 JUDr. Miroslav Juričko ECLI:SK:OSSN:2026:7626200288.6
Rozsudok bez odôvodnenia Okresný súd Spišská Nová Ves, sudcom JUDr. Miroslavom Juričkom, v právnej veci navrhovateľky A. B. C., nar. XX.XX.XXXX, trvale bytom D. XXX, právne zastúpenej JUDr. Monikou Meňhertovou, advokátkou, so sídlom Floriánska 16, Košice, proti manželovi, ktorý návrh na rozvod nepodal E. F. C., nar. XX.XX.XXXX, trvale bytom D. XXX, právne zastúpeným JUDr. Vladimírom Milasom, advokátom, Masarykova 13, 080 01 Prešov, za účasti maloletých detí G. C., nar. XX.XX.XXXX a G. C., nar. XX.XX.XXXX, obaja trvale bytom D. XXX, zastúpení kolíznym opatrovníkom Úradom práce, sociálnych vecí a rodiny Spišská Nová Ves, o návrhu na rozvod manželstva a úpravu výkonu rodičovských práv a povinností na čas po rozvode, takto rozhodol: I. Súd manželstvo A. B. C., H. I., nar. XX.XX.XXXX a E. F. C., H. C., nar. XX.XX.XXXX, uzavreté dňa 18.06.2011 v Prakovciach, zapísané v knihe manželstiev Matričného úradu Prakovce, vo zväzku 6, ročník 2011, na strane 152, pod poradovým číslom 6, rozvádza. II. Súd schvaľuje rodičovskú dohodu o úprave rodičovských práv a povinnosti k mal. G. C., nar. XX.XX.XXXX a mal. G. C., nar. XX.XX.XXXX v tomto znení: Zverujú sa mal. G. C., nar. XX.XX.XXXX a mal. G. C., nar. XX.XX.XXXX na čas po rozvode do striedavej osobnej starostlivosti matky a otca tak, že otec bude osobnú starostlivosť o maloleté deti zabezpečovať od každého párneho piatku od 16:00 hod. do nasledujúceho piatku v nepárnom týždni do 16:00 hod, matka bude osobnú starostlivosť o maloleté deti zabezpečovať od každého nepárneho piatku od 16:00 hod. do nasledujúceho piatku v párnom týždni do 16:00 hod. Obaja rodičia sú oprávnení a povinní mal. G. a mal. G. zastupovať a spravovať ich majetok v bežných veciach. Mal. deti v čase začiatku starostlivosti preberie otec v bydlisku matky kde ich aj odovzdá v čase ukončenia starostlivosti matke. Výživné na mal. G. a mal. G. sa zo strany rodičov počas striedavej osobnej starostlivosti neurčuje. III. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania alebo ich zástupcov a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

